[pic] | KOMISIA EURÓPSKYCH SPOLOČENSTIEV |

V Bruseli 4.2.2008

KOM(2008) 63 v konečnom znení

PRIEBEŽNÁ SPRÁVA KOMISIEEURÓPSKEMU PARLAMENTU A RADE

o pokroku v Bulharsku v rámci mechanizmu spolupráce a overovania

PRIEBEŽNÁ SPRÁVA KOMISIE EURÓPSKEMU PARLAMENTU A RADE

o pokroku v Bulharsku v rámci mechanizmu spolupráce a overovania

ÚVOD

Keď Bulharsko v januári 2007 vstúpilo do EÚ, bol zriadený mechanizmus spolupráce a overovania [1], ktorý má Bulharsku pomôcť odstrániť určité nedostatky v oblastiach reformy súdnictva a boja proti korupcii a organizovanému zločinu a monitorovať pokrok v týchto oblastiach.

Táto správa je druhou správou, ktorú Komisia predkladá v rámci mechanizmu spolupráce a overovania[2]. Šesť mesiacov od prvej správy sa považuje za príliš krátke obdobie na to, aby umožnilo Bulharsku odstrániť všetky nedostatky a Komisii opätovne preskúmať hodnotenie z júna. Táto správa obsahuje aktualizované faktické informácie o pokroku bez toho, aby obsahovala podrobné hodnotenie dosiahnutých výsledkov v rámci jednotlivých referenčných kritérií stanovených na základe mechanizmu spolupráce a overovania. Táto priebežná správa okrem toho obsahuje prehľad pomoci, ktorá bola Bulharsku poskytnutá v oblastiach súvisiacich s referenčnými kritériami. Cieľom je identifikovať prípadné medzery v rámci pomoci a poskytnúť Bulharsku náležitú podporu v plnom rozsahu.

REFORMA SÚDNICTVA A BOJ PROTI KORUPCII A ORGANIZOVANÉMU ZLOčINU: SÚčASNÝ STAV

Opatrenia nadväzujúce na preskúmanie z júna 2007: akčný plán

Od poslednej správy Komisie v júni 2007 bol nadviazaný úzky a trvalý dialóg s bulharskými orgánmi v Bruseli a Sofii. Bulharsko pravidelne poskytovalo Komisii podrobné informácie o aktuálnom stave.

Bulharské orgány prijali návrh Komisie na vytvorenie akčného plánu týkajúceho sa spôsobu, ako Bulharsko plánuje splniť referenčné kritériá. Komisia poskytla Bulharsku pomoc vo forme metodického hodnotenia akčného plánu. V októbri 2007 bulharská vláda po konzultáciách so zainteresovanými stranami schválila podrobný akčný plán a predložila ho Komisii[3]. Včasná príprava a prijatie akčného plánu, ktoré si vyžiadali spoločné úsilie a mobilizáciu značných zdrojov v krátkom čase, svedčia o skutočnom odhodlaní bulharských orgánov.

Aktualizované informácie o pokroku

Referenčné kritérium č. 1: Prijať zmeny a doplnenia ústavy, ktorými sa odstránia nejednoznačnosti v súvislosti s nezávislosťou a kompetenciami súdneho systému.

- Národné zhromaždenie má prijať zmeny a doplnenia bulharskej ústavy

- Národné zhromaždenie má vykonať potrebné zmeny zákona o súdnom systéme

- Zriadiť funkčný inšpektorát, uverejniť a vyhodnotiť prvé výsledky

Potrebné zmeny a doplnenia ústavy boli prijaté 7. februára 2007. Nový zákon o súdnom systéme bol prijatý v júli 2007. Najvyššia súdna rada bola zriadená a po zvolení jej parlamentných a súdnych členov je funkčná. Parlament 19. decembra 2007 zvolil hlavného inšpektora a ôsmich z desiatich inšpektorov Najvyššej súdnej rady. Očakáva sa, že inšpektorát začne fungovať v prvom štvrťroku 2008.

Referenčné kritérium č. 2: Zabezpečiť transparentnejšie a účinnejšie súdne konanie prostredníctvom prijatia a implementácie nového zákona o súdnom systéme a nového občianskeho súdneho poriadku. Podať správu o vplyve týchto nových zákonov a trestného a správneho poriadku, najmä vo fáze prípravného konania.

- Prijať nový občiansky súdny poriadok

- Prijať nový zákon o súdnom systéme zohľadňujúci zmeny ústavy a odporúčania odborníkov zaoberajúcich sa porovnávacím hodnotením

- Zriadiť monitorovací systém pre všetky nové zákonníky

- Pravidelne podávať správy o zisteniach vyplývajúcich z tohto monitorovacieho procesu, najmä pokiaľ ide o prípravné konanie, výkon súdnych rozhodnutí a výkon trestu

- V prípade potreby zmeniť a doplniť príslušné zákonníky a právne predpisy

Nový občiansky súdny poriadok bol prijatý v júli 2007 a účinnosť nadobudne v marci 2008. Boli zriadené pracovné skupiny, ktorých úlohou je pripraviť príslušné sekundárne právne predpisy.

Nový zákon o súdnom systéme bol prijatý v júli 2007. Zákonom bola zriadená Najvyššia súdna rada ako stály orgán a zohľadňujú sa v ňom niektoré pripomienky odborníkov, najmä pokiaľ ide o rozdelenie funkcií medzi inšpektorátmi Najvyššej súdnej rady a ministerstva spravodlivosti.

Zistenia pracovných skupín pre monitorovanie vykonávania správneho poriadku a trestného poriadku sa pravidelne uverejňovali na internete[4]. V prípade občianskeho súdneho poriadku má byť monitorovací systém ešte len vytvorený. Okrem toho chcú bulharské orgány pripraviť a prijať nový zákon upravujúci celkový zákonodarný proces[5].

Formálne obmedzenia bulharského trestného poriadku vo fáze prípravného konania bránia rýchlym súdnym konaniam a podľa dostupných informácií často vedú k tomu, že súd vráti vec späť prokuratúre. V prípadoch obvinení z korupcie na najvyšších miestach a organizovaného zločinu aj naďalej často dochádzalo k vráteniu prípadu a dlhým prieťahom z procesných dôvodov[6]. Bulharský trestný zákon dostatočne nerozlišuje rôzne stupne závažnosti trestného činu a zdá sa byť z hľadiska štruktúry zastaraný.[7]

Vytvorenie Národnej bezpečnostnej agentúry na konci roku 2007 podnietilo diskusiu o rozšírení právomocí vyšetrujúcich sudcov ( sledovateli ) na prípady korupcie na najvyšších miestach a organizovaného zločinu. Prebiehajú diskusie o tom, či zmeniť a doplniť trestný poriadok tak, aby bol generálny prokurátor oprávnený v závislosti od konkrétneho prípadu nariadiť, aby vyšetrovanie viedli vyšetrujúci sudcovia, ak by bol prípad vecne alebo právne zložitý alebo by predstavoval závažný verejný záujem[8]. Každú zmenu povinností vyšetrujúcich sudcov je potrebné vnímať v súvislosti so záväzkom Bulharska obmedziť právomoci vyšetrujúcich sudcov, ktorý bol dohodnutý pred pristúpením Bulharska.

Referenčné kritérium č. 3: Pokračovať v reforme súdnictva s cieľom zvýšiť profesionálnosť, mieru zodpovednosti a účinnosť. Ročne hodnotiť vplyv tejto reformy a zverejňovať výsledky.

- Zaviesť transparentný a plne funkčný proces rozhodovania v prípade disciplinárneho konania vedeného inšpektorátom, ktorý bude v budúcnosti zriadený pri Najvyššej súdnej rade

- Zaistiť úplné a všeobecné uplatňovanie etického kódexu sudcov, najmä pokiaľ ide o postupy v prípade preskúmania, vyšetrovania a prepustenia/stíhania z dôvodu porušovania právnych predpisov

- Monitorovať uplatňovani e systému výberových konaní pri prijímaní a hodnotení sudcov

- Ročne zverejňovať zistenia týkajúce sa hodnotenia reformy systému súdnictva, najmä spôsobu riešenia určitých problémov súvisiacich s profesionalitou, mierou zodpovednosti a účinnosťou

- Zaviesť softvér na náhodné prideľovanie prípadov na prokuratúre

- Zlepšiť vzdelávanie týkajúce sa dôsledkov nových zákonov

Okrem opatrení opísaných v rámci referenčného kritéria č. 2 bol pri Najvyššej súdnej rade zriadený výbor pre disciplinárne konania, ktorého úlohou je uplatňovať etický kódex sudcov. Táto inštitúcia sa ešte nemôže preukázať výsledkami, ale prvé disciplinárne sankcie, ktoré uložila Najvyššia súdna rada vo svojom novom zložení, svedčia o prísnej politike v oblasti stíhania z dôvodu porušenia predpisov.[9]

Na monitorovanie účinnosti súdneho konania nepriaznivo vplýva neexistencia relevantných údajov a primeranej kapacity na vykonávanie kvalitatívnej analýzy. Neexistuje dostatok spoľahlivých údajov o sledovaní prípadov počas fázy prípravného konania a hlavného konania . Údaje o prípadoch korupcie na najvyšších miestach a organizovaného zločinu, ktoré boli Komisii predložené v rámci referenčných kritérií č. 4 a 6, neumožňujú posúdiť výkonnosť súdnictva a útvarov vyšetrovania. Je dôležité a naliehavé, aby Bulharsko rozvíjalo svoje kapacity v oblasti zberu a klasifikácie údajov. Z tohto hľadiska je dôležité dokončenie jednotného informačného systému. V akčnom pláne sa pre referenčné kritérium č. 3 stanovuje niekoľko súdržných opatrení na monitorovanie pokroku v oblasti reformy súdnictva a na zabezpečenie jej udržateľnosti. Medzi ne patrí uverejňovanie sťažností týkajúcich sa vymenovaní a výberových konaní a uverejňovanie výsledkov kontrol postupov prijímania zamestnancov realizovaných Najvyššou súdnou radou. Obsahuje tiež viaceré opatrenia týkajúce sa priebežnej odbornej prípravy sudcov.

Referenčné kritérium č. 4: Viesť profesionálne, nezaujaté vyšetrovanie v prípadoch podozrenia z korupcie na najvyšších miestach a podávať o ňom správy. Podať správu o vnútorných kontrolách verejných inštitúcií a o zverejňovaní majetku osôb zastávajúcich vysoké štátne funkcie.

- Využívať pomoc a poradenstvo poskytované odborníkmi ostatných členských štátov pri zlepšovaní kvality vyšetrovania a podávať o tom správy

- Zefektívniť a koordinovať inštitucionálnu štruktúru orgánov zodpovedných za boj proti korupcii

- Zaviesť správne opatrenia na ochranu informátorov

- V pln om rozsahu vykonávať právne predpisy týkajúce sa nezávislosti inšpektorátov vo verejnej správe a zabezpečiť ich väčšiu aktivitu pri vyšetrovaní

- Podávať správy o opatreniach, ktoré boli prijaté na prevenciu ovplyvňovania orgánov poverených vyšetrovaním a stíhaním a na boj proti nemu, najmä v prípadoch prerušenia/skončenia /začatia trestného konania proti orgánom činným v trestnom konaní podozrivým z korupcie

- Zaistiť zriadenie dôveryhodného mechanizmu na kontrolu majetkových priznaní a účinné sankcie v prípade nepravdivých alebo nepresných priznaní

V období medzi 1. júlom a 31. októbrom 2007 bolo v Bulharsku v súvislosti s korupciou na najvyšších miestach zaznamenaných 51 prípadov, v ktorých došlo k vzneseniu obvinenia, 20 prípadov, v ktorých bol vynesený konečný odsudzujúci rozsudok, a 7 prípadov, v ktorých bol vynesený oslobodzujúci rozsudok. V rámci justície bolo začatých 11 prípravných konaní, ale neboli zaznamenané žiadne odsudzujúce rozsudky . Bulharsko okrem toho informovalo o značnom počte plánovaných kontrol a kontrol ad hoc v rámci ústrednej správy a v oblasti justície[10]. Kvalitatívne údaje o inšpekčných stratégiách, prioritách kontroly a hodnotení rizika neboli k dispozícii. Posúdiť príspevok týchto činností k riešeniu problematiky korupcie na najvyšších miestach preto nebolo možné.

Hoci je potrebné uznať, že bolo vynaložené ďalšie organizačné úsilie, neboli oznámené žiadne konkrétne výsledky týkajúce sa zlepšenia spolupráce rôznych orgánov poverených bojom proti korupcii. Výbor pre boj proti korupcii pri Rade ministrov pripraví akčný plán na posilnenie kapacity, vykonávanie spoločných opatrení a zlepšenie interakcie medzi jednotlivými inštitúciami do februára 2008.[11]

V oblasti ochrany informátorov nebolo oznámené žiadne opatrenie. V akčnom pláne sa predpokladá zorganizovanie okrúhleho stola o vykonávaní existujúceho právneho rámca na ochranu informátorov a informačnej kampane vo februári - marci 2008.

Referenčné kritérium č. 5: Prijať ďalšie opatrenia na prevenciu a boj proti korupcii, najmä na hraniciach a v miestnej samospráve.

- Zaviesť disciplinárne sankcie a politiku nulovej tolerancie, najmä v oblasti veterinárnej služby, colných úradov, Výkonného úradu pre správu ciest a iných úradov

- Zriadiť elektronické platobné systémy a systémy náhodného prideľovania zmien úradníkom pracujúcim na hraniciach

- Vykonávať pravidelné audity a kontroly, zverejňovať ich výsledky a zabezpečiť nadväzné opatrenia

- Podávať správy o vyšetrovaniach týkajúcich sa majetku, ktorého pôvod nie je dostatočne preukázaný

Preventívne opatrenia, odborná príprava a začlenenie osvedčených postupov do rámca bežných procedúr, ako sú napríklad systém jedného formulára[12], náhodné prideľovanie pracovných zmien a rotácia, obmedzili príležitosti na korupciu medzi príslušníkmi polície a colnej správy. Prieskum, ktorý v auguste 2007 vykonal Holandský kráľovský automobilový klub, potvrdzuje tento pozitívny trend. Bulharsko informovalo o kontrolách, disciplinárnych konaniach a sankciách v rámci polície a colnej správy. Komisia nemá dostatočne podrobné informácie o prípadoch a sankciách, ktoré by jej umožňovali vyvodiť v tejto fáze závery.[13]

Systém e-vlády a systém správy frontu úloh boli zavedené v miestnej samospráve v troch pilotných regiónoch.

V rámci colných orgánov boli vykonané aktívne kontroly týkajúce sa majetku, ktorého pôvod nie je dostatočne preukázaný. Pokiaľ ide o úsilie vynaložené v ďalších oblastiach v súvislosti so zisťovaním pôvodu majetku, žiadne ďalšie informácie nie sú k dispozícii. Kontroly by sa mali vykonávať aktívne na základe analýzy rizika a mali by zahŕňať miestnu samosprávu a ďalšie citlivé sektory.

Bezcolné predajne na bulharskom území na vonkajších hraniciach s Tureckom a Srbskom a bezcolné čerpacie stanice na bulharskom území sú naďalej tolerované a počas roka 2007 ich obrat výrazne vzrástol. Sú ohniskom miestnej korupcie a organizovaného zločinu.

Bulharsko uviedlo, že obvinenia z korupcie počas posledných komunálnych volieb viedli k začatiu 13 prípravných konaní na základe zmeny a doplnenia ústavy v októbri 2007, ktorým sa kupovanie hlasov stalo trestným.[14]

Referenčné kritérium č. 6: Zaviesť stratégiu boja proti organizovanému zločinu, so zameraním sa na závažnú trestnú činnosť, pranie špinavých peňazí, ako aj na systematické konfiškovanie majetku páchateľov trestnej činnosti. Podať správu o nových a prebiehajúcich prípadoch vyšetrovania, vznesenia obvinenia a odsúdenia v týchto oblastiach.

- Využívať pomoc a poradenstvo poskytované odborníkmi ostatných členských štátov pri zlepšovaní kvality vyšetrovania a podávať o tom správy

- Predložiť akčný plán na plnenie stratégie boja proti organizovanému zločinu a realizovať ho a pravidelne o tom podávať správy

- V plnom rozsahu vykonávať príslušné právne predpisy týkajúce sa konfiškácie majetku získaného z trestnej činnosti

- Pravidelne podávať správy o nových a prebiehajúcich vyšetrovaniach, vznesených obvineniach a odsúdeniach a vykonávať ich vnútornú kontrolu

- Zverejňovať výsledky týchto kontrol

- Vykonávať nové právne predpisy na boj proti praniu špinavých peňazí

V období od 1. júla do 31. decembra 2007 Bulharsko začalo 48 vyšetrovaní v rámci prípravného konania pre trestné činy v súvislosti s organizovaným zločinom; v 21 prípadoch bolo vznesené obvinenie a v 24 prípadoch bol vynesený konečný odsudzujúci rozsudok. Hoci je potrebné uznať, že trend je pozitívny, kvalitatívna analýza týchto údajov týkajúca sa efektívnosti súdneho konania a povahy odsudzujúcich rozsudkov nie je k dispozícii. Analýza Komisie, ktorá sa týkala spoločensky významných prípadov, ukazuje, že od roku 2000 bol uzavretý len jeden prípad a polovica prípadov je ešte stále len v štádiu vyšetrovania.[15]

V decembri 2007 vláda zriadila Národnú bezpečnostnú agentúru[16] s cieľom zlepšiť výsledky Bulharska v oblasti súdneho postihovania závažnej trestnej činnosti. Agentúra bude vytvorená zlúčením súčasnej Národnej bezpečnostnej služby[17], Finančnej spravodajskej agentúry[18] a vojenskej kontrarozviedky. Národná bezpečnostná agentúra bude priamo podriadená Rade ministrov a bude mať nezávislú operačnú kapacitu. Národná bezpečnostná agentúra by v tejto podobe mala mať silnú pozíciu, aby mohla v praxi prevziať iniciatívu v rámci fázy prípravného konania. Paralelné posilnenie prokuratúry sa preto zdá byť krokom, ktorý je možné odporučiť. Konkrétne právomoci agentúry a mechanizmus koordinácie s ostatnými príslušnými inštitúciami v rámci ministerstva vnútra ešte len budú presne stanovené v sekundárnych právnych predpisoch a v dohodách o spolupráci medzi inštitúciami. V tejto súvislosti bude dôležité vyjasniť, ktoré prípady patria do právomoci agentúry, a zaistiť, aby mohla viesť nezávislé vyšetrovanie a svedčiť pred súdom.

PODPORA V RÁMCI MECHANIZMU SPOLUPRÁCE A OVEROVANIA

Bulharsku bola poskytnutá značná podpora v oblasti spravodlivosti a vnútorných vecí prostredníctvom programov EÚ, akými sú Phare a Prechodný fond, ako aj zo strany členských štátov.[19] Táto oblasť je naďalej hlavným ťažiskom podpory po pristúpení: Viac než polovica rozpočtu Prechodného nástroja EÚ pre Bulharsko je určená pre tento sektor, vrátane osobitnej položky vo výške 6 miliónov EUR na projekty, ktoré priamo podporujú pokrok v rámci referenčných kritérií mechanizmu spolupráce a overovania.

Projekty v oblasti spravodlivosti a vnútorných vecí pokrývajú celú škálu referenčných kritérií. Z podrobnejšej analýzy projektov, ktoré boli realizované od roku 2003,[20] vyplýva, že pre niektoré oblasti, ako je napríklad reforma súdnictva (referenčné kritérium č. 3) a odborná príprava a vybavenie polície a hraničnej polície (referenčné kritérium č. 5), bola poskytnutá pomoc v značnej výške a mohlo v nich dôjsť k dosiahnutiu určitej úrovne nasýtenia. Pomoc na boj proti korupcii na najvyšších miestach (referenčné kritérium č. 4) a boj proti organizovanému zločinu (referenčné kritérium č. 6) nie je tak výrazná. Okrem toho sa doteraz neuskutočnili žiadne projekty zamerané na predchádzanie korupcii na miestnej úrovni alebo korupcii v citlivých sektoroch, akými sú vzdelávanie alebo zdravotná starostlivosť (referenčné kritérium č. 5).

Poskytnutá podpora mala vplyv na pokrok v Bulharsku. V oblastiach, ktoré sú predmetom intenzívnej medzinárodnej spolupráce, ako napríklad reforma súdnictva a riadenia hraníc, dochádza k väčšiemu pokroku pri plnení referenčných kritérií než v oblastiach, ktorým bola poskytnutá menšia pomoc.

Budúca pomoc by sa mala zamerať na podporu boja proti korupcii a organizovanému zločinu. Mala by sa orientovať priamo na riešenie priorít a potrieb stanovených v akčnom pláne, ktorý vypracovalo Bulharsko. Vo všeobecnosti by sa mali uprednostniť menšie, dobre cielené misie pomoci, ktoré sú v súlade s absorpčnou kapacitou bulharských inštitúcií a umožňujú plné vlastníctvo výsledkov. Vhodným krokom sa zdá byť postupné ukončenie podpory v „nasýtených“ oblastiach.

Bulharsko sa vyzýva, aby v plnej miere využilo značný rozpočet pomoci EÚ, ktorý je stále k dispozícii prostredníctvom Prechodného nástroja a TAIEX-u. Väčšie projekty, ktoré sa majú realizovať od roku 2008 v rámci Prechodného nástroja a ktoré môžu priniesť konkrétne výsledky až o jeden až dva roky, musia byť doplnené flexibilnými a dobre cielenými krátkodobými alebo strednodobými projektmi („twinning light“).

Komisia odporúča členským štátom, aby zvážili priamejšiu a praktickejšiu podporu Bulharsku, napríklad vo forme cezhraničných vyšetrovacích tímov, podpory v rámci programov ochrany svedkov, poskytovania finančných spravodajských informácií a metodík, vysielania technických odborníkov do orgánov bojujúcich proti organizovanému zločinu a korupcii a vytvárania partnerstiev medzi inštitúciami v tejto oblasti. Medzi ďalšie priority by mohli patriť výmenné programy a štipendiá s inštitúciami, akými sú nová Národná bezpečnostná agentúra a jej inšpektoráty alebo útvary vyšetrovania a prokuratúry, ktoré riešia prípady korupcie na najvyšších miestach a organizovaného zločinu.

ZÁVER

Bulharsko počas prvého roka svojho členstva v EÚ naďalej vyvíjalo úsilie o odstránenie nedostatkov, ktoré by mohli brániť účinnému uplatňovaniu právnych predpisov, politík a programov EÚ. V kľúčových oblastiach, akými sú boj proti korupcii na najvyšších miestach a organizovanému zločinu, však ešte neboli preukázané presvedčivé výsledky.

Technická aktualizácia, ktorá je uvedená v tejto správe, nepredstavuje hĺbkové hodnotenie pokroku v rámci referenčných kritérií, avšak existujúca situácia vzbudzuje obavy, ktoré je potrebné riešiť pred tým, než Komisia v júni uskutoční úplné hodnotenie. Zatiaľ čo úsilie Bulharska v oblasti reformy súdnictva (referenčné kritériá č. 1 – 3) a boja proti korupcii na jeho hraniciach naďalej prináša pokrok, opatrenia na boj proti korupcii v miestnej samospráve a v citlivých sektoroch, akými sú zdravotná starostlivosť a vzdelávanie, (referenčné kritérium č. 5) by sa mali posilniť. Bulharsko by malo osobitne zvýšiť úsilie v oblasti boja proti korupcii na najvyšších miestach (referenčné kritérium č. 4) a organizovanému zločinu (referenčné kritérium č. 6).

Komisia oceňuje veľké úsilie, ktoré bolo vynaložené na vytvorenie dôveryhodného akčného plánu. Akčný plán však musí byť v niektorých častiach súdržnejší a musia sa v ňom vyplniť určité medzery. Niektoré činnosti je potrebné podrobnejšie vysvetliť, mali by sa stanoviť príslušné termíny a je nutné jasne určiť inštitúcie, ktoré sú zodpovedné za realizáciu rôznych opatrení[21]. Komisia navrhuje, aby sa akčný plán v týchto bodoch opravil.

ANNEX

Overview of EU Assistance provided to Bulgaria in the area of Judicial Reform and the Fight against Corruption and Organised Crime [22]

Benchmarks 1 and 2: Independence and Accountability of the Judicial System; Transparency and Efficiency of the Judicial Process

Projects focusing on the revision and implementation of the Bulgarian judicial procedure codes and projects strengthening key institutions in the judicial system such as the Supreme Judicial Council and the Prosecution Office have been implemented. The application of procedural legislation will continue to be supported through the Transition Facility.

Phare 2004-2006:

- Strengthening the Bulgarian Judiciary – Implementation of the new penal procedures code; strengthening the interagency cooperation between public prosecutor’s office (PPO) and other concerning bodies in fighting organised crime and corruption (Oct 2006-Apr 2008: 878.600 EUR)

- Strengthening the Senior Judicial Council and improvement of magistrates' status (until Jul 2007: 1,2 MEUR)

- Remedy the Civil and Penal Procedures (ended early 2007: 1.2 MEUR)

Transition Facility 2007:

- Strengthening the uniform application of the new procedural legislation in Bulgaria (1,6 MEUR)

Main Bilateral Projects:

Consultations to national legislation and further training in criminal law, harmonization of European Law and various topics, e.g. legal aid (2007: 88.000 EUR) |

- Main Projects with a total budget of at least 4.8 MEUR

Benchmark 3: Judicial Reform

An important budget for investment into IT technology and for training and strategic advice on structural reform of the judiciary was made available. Substantial support has been given to the establishment of a witness protection system. Future projects continue training activities and strengthen court management. Bilateral projects focused on various aspects of judicial reform including training and capacity building.

Phare 2004-2006:

- Training of magistrates and administrative staff (1,2 MEUR)

- Judicial Cooperation in Penal and Civil Matters (until 09/2007; 1 MEUR)

- Support for the Establishment and Strengthening of a Witness Protection System (6.2 MEUR)

- Several Projects investing into Information Technology for the Judiciary and providing Technical Assistance (total approx. budget 43 MEUR)

Transition Facility 2007:

- Strengthening the public management of the judiciary and court administration (1,8 Mio EUR)

- Further steps towards a higher quality of training in the judiciary (780.000 EUR)

European Social Fund: Operational Plan 2007-2013 (Administrative Capacity):

The ESF will fund several projects on the improvement of professionalism, transparency and accountability of the Bulgarian judicial system for a total budget of 12 MEUR. Project objectives include monitoring of the Administrative Procedure Code; development of IT systems; development and capacity building of the administrative court system; development of the Unified Information System.

Bilateral Projects:

Consultation to national legislation and further training in administration of justice, administrative law and various topics: quality management workshops for judges and prosecutors (until Dec 2007: 38.000 EUR) |

Establishing European Union Law Documentation Centre for the Judiciary(Apr 2006-Mar 2008: 350.000 EUR) Strengthening the capacity of the Ombudsman of BG and the local public mediators to protect human rights, counteract corruption and promote good governance (Jan 2007-Dec2008: 350.000 EUR) Strengthening of institutional capacity of SIRENE bureau (in preparation: 325.000 EUR) Rendering of advice on strategic issues relating to the conceptual framework of the reforms of the structure of the Prosecutor’s Office of the Republic of Bulgaria (Jan-Sept 2007: 74.500 EUR) |

Continued Development of Judiciary Training Capacities (Mar-Nov 2007: 35.000 EUR) |

Better Legal Training for magistracy (Apr 2006-2008: 101,000 EUR) Prosecution Office Reform (Jun 2006-2008: 80,700 EUR) |

- Main Projects with a total budget of at least 65.4 MEUR

Benchmark 4: High-Level Corruption

Several successive EU projects on capacity building for the fight against corruption have been implemented since 2004. This support will continue through both Phare and the Transition Facility. A number of bilateral advisers are active in this area and individual missions and training courses have been carried out through bilateral funds.

Phare 2004-2006:

- Strengthening the Capacity of the Anti-Corruption Commission to Counteract Corruption in Public Administration and Judiciary and the relevant law enforcement bodies - Technical Assistance (several projects since 2004, total budget: 7.2 Mio EUR)

Transition Facility 2007:

- Civil Society Development in the area of anti-corruption fighting (1,15 Mio EUR)

- Elaboration and strengthening of the Human Resources Management System in the Ministry of Interior as a factor in the fight against corruption among its personnel (1,5 Mio EUR)

Main Projects with a total budget of at least 9.85 MEUR

Benchmark 5: Local Corruption / Corruption at Borders

The EU has heavily invested in Border Control and in improving the effectiveness of Bulgarian police since 2003. A number of bilateral projects have also reinforced institutional capacity in this area. However, no larger projects directly addressing prevention aspects of local corruption and corruption in vulnerable sectors such as education and healthcare have been implemented.

Phare 2003-2006:

- 11 large projects modernising Border Police equipment, implementing EU best-practice in border control and improving the operative capacity of border police have been implemented since 2003/2004. (total budget: approx. 90 MEUR)

- Several projects address the general modernisation of Bulgarian Police and the improvement of its efficiency (total budget: approx. 25 MEUR)

Bilateral Projects (examples):

Enhancing Anti-Corruption Practices within the Bulgarian Law Enforcement Agencies (Nov 2006 -Feb 2007) Border Justice (Aug 2006-Mar 2007: 125,000 EUR) |

- Main Projects with a total budget of at least 115 MEUR

Benchmark 6: Organised Crime

As yet, assistance for capacity-building of the key institutions responsible for the fight against organised crime has been relatively limited, except for important investment into Police. For the future an important budget for training and capacity development in this area has been foreseen. Bilateral projects focussed on a number of specific areas such as drugs trafficking, human trafficking or money laundering.

Phare 2004-2006:

- Modernising Bulgarian Police and Enhancing its efficiency (several projects since 2004, total budget: 16.46 MEUR)

- Further strengthening police investigation capacity (crime statistics, undercover operations and investigative techniques and forensics) (900,000 EUR)

- Improving of the Co-operation between the Financial Intelligence Agency and the Obligated Entities Enlisted by the Law on Measures against Money Laundering (150,000 EUR)

- Further Strengthening the Administrative Capacity of the Public Prosecutor’s Office for fighting money laundering, organized crime and corruption on the high levels with an accent on confiscation of property acquired by crime (155,000 EUR)

- Improvement of Forensic Capacity for the Inspection of Crime Scenes (Phare 2006: 1.6 MEUR)

Transition Facility 2007:

- Enhancement of the administrative capacity of the Police in counteraction to drug crimes at national and regional level (600.000 EUR)

- Enhancement of the Ministry of Interior's capacity to fight organised crime (1 Mio EUR)

- Enhancement of the capacity of the Bulgarian police through the introduction of EU models and methods for crime analysis (580.000 EUR)

- Further strengthening the administrative capacity of the Financial Supervision Commission (money-laundering) (450.000 EUR)

- Improving and extending the level of training in the field of countering organized crime for Bulgarian MoI (620.000 EUR)

- Further strengthening forensic capacity of the expert services of Ministry of Interior for collection and examination of material traces for crime scenes (525.000 EUR)

Bilateral Projects:

Illegal Migration (Nov 2007-Jun 2008: 24.000 EUR) |

“Development of a child-rights methodology to identify and support child victims of traffic” (Dec 2005-2007: 214.908 EUR) |

Raising the effectiveness of the Financial Intelligence Agency in monitoring of anti-money laundering and anti-terrorist financing compliance in entities of the non-financial sector (Jun-Nov 2007: 51.000 EUR) |

Explosives, Firearms, Ammunitions (Feb-Aug 2007: 39.500 EUR) Fight against money laundering Police cooperation programmes on (1)crime management (2) trafficking in human beings and illegal migration, (3) police and ethics |

Combating Money Laundering (Nov 2006-Jun 2007: 35,140 EUR) Murder Investigation – Building Capacity (Jul06-Mar 2007: 24,770 EUR) Identity Document Fraud Unit (Apr 2006-2007: 282,000 EUR) Improving anti-drugs intelligence capacity of BG Customs Agency (Nov 2006-Dec 2007: 105,000 EUR) |

- Main Projects with a total budget of at least 22.96 MEUR

[1] Rozhodnutie Komisie 2006/929/ES z 13. decembra 2006, ktorým sa zriaďuje mechanizmus na zaistenie spolupráce a overovania pokroku v Bulharsku na účely osobitných referenčných kritérií v oblastiach reformy súdnictva a boja proti korupcii a organizovanému zločinu, (Ú. v. EÚ L 354, 14.12.2006, s. 58).

[2] Komisia predložila prvú správu 27. júna 2007, KOM(2007)377 v konečnom znení.

[3] Plán je prístupný na tejto internetovej stránke : http://www.mvr.bg/en/EUIntegration/plan_BM_1_6_21_10_07_final.htm

[4] Správy týkajúce sa trestného poriadku sú uverejnené na internetových stránkach ministerstva spravodlivosti a prokuratúry, zatiaľ čo správy týkajúce sa správneho poriadku sú prístupné na internetových stránkach ministerstva spravodlivosti a najvyššieho správneho súdu.

[5] Akčný plán, bod 2.10.

[6] V skutočnosti informáciu, ktorú oprávnené bulharské orgány nezískajú v priebehu trestného konania, nie je možné z právneho hľadiska považovať za dôkaz. Neexistujú tiež žiadne prostriedky na ochranu údajov, ktoré neboli prijaté ako dôkaz. Tento reštriktívny prístup k prípustnosti dôkazov pred súdom sťažuje prípravné konanie a znižuje účinnosť výkonu spravodlivosti.

[7] Podľa názoru rôznych inštitúcií, ako sú napríklad úrad generálneho prokurátora a Najvyššia súdna rada, ako aj podľa názoru nezávislých odborníkov je potrebné, aby Bulharsko zmodernizovalo svoj trestný zákon a zrevidovalo trestný poriadok.

[8] Zmena a doplnenie článku 194 trestného poriadku.

[9] Dňa 13. decembra 2007 Najvyššia súdna rada zbavila funkcií jedného prokurátora a jedného vyšetrovateľa z dôvodu korupcie. V oboch prípadoch Najvyššia súdna rada prijala prísny postoj k interpretácii prípadu a zamietla možnosti zastavenia konania z procesných dôvodov, ako sú napríklad uplynutie premlčacej doby a imunita, ktorá bola sudcom zaručená pred zmenou a doplnením ústavy.

[10] V období od júla do novembra 2007 vykonali inšpektoráty na ústrednej správe celkovo 784 kontrol, z ktorých 373 bolo plánovaných a 411 ad hoc . Inšpektorát colného úradu vykonal najväčší počet kontrol ad hoc – 90. Inšpektoráty dostali celkovo 214 upozornení na korupciu. Proti úradníkom štátnej správy bolo začatých 73 disciplinárnych konaní. Prepustených zo zamestnania bolo 54 úradníkov. Dočasne zbavených funkcie bolo päť úradníkov. Prokuratúre bolo postúpených 30 prípadov. V troch prípadoch boli úradníci odsúdení za korupciu, pričom rozsudok nadobudol právoplatnosť.

[11] Akčný plán, referenčné kritérium č. 4, bod 1.2.

[12] Do konca decembra 2007 malo päť (z jedenástich) hraničných priechodov fungovať na základe zásady „jedného elektronického formulára“.

[13] Podľa údajov, ktoré poskytlo ministerstvo vnútra, colný úrad preveroval 86 colníkov na základe plánovaných kontrol v období od júla do novembra 2007. Okrem toho sa počas rovnakého obdobia viedlo 12 disciplinárnych konaní na základe upozornení a bolo uložených 15 disciplinárnych sankcií. V rovnakom čase hraničná polícia vykonala 24 kontrol, na základe ktorých došlo v desiatich prípadoch k prepusteniu zo služby, v ôsmich prípadoch k preradeniu a v troch prípadoch k zbaveniu funkcie. Ukončené bolo disciplinárne konania proti ďalším piatim zamestnancom, ktorí budú prepustení.

[14] V dňoch 28. októbra a 4. novembra sa v Bulharku konali komunálne voľby. Orgány dostali 179 upozornení na údajné kupovanie hlasov. Prokuratúra začala 22. novembra vyšetrovať 13 prípadov. Najväčší počet vyšetrovaní sa začal v mestách Pernik, Varna, Stara Zagora a Berkovitsa.

[15] Keďže neexistuje kvalitatívna analýza údajov o nadväzujúcich súdnych opatreniach v prípadoch organizovaného zločinu, Komisia odovzdala Bulharsku, ako ukážkovú vzorku na diskusiu, zoznam verejne známych prípadov zaznamenaných v rokoch 2000 až 2007. Prehľad súčasného stavu, pokiaľ ide o 10 prípadov zaznamenaných do roku 2006, poskytnutý Bulharskom ukazuje, že v troch prípadoch bola podaná obžaloba a prebiehalo súdne konanie, v jednom prípade bola predložená dohoda o vine a treste medzi prokurátorom a obvineným a v súčasnosti ju skúma Najvyšší kasačný súd, v jednom prípade dohoda o vine a treste medzi prokurátorom a obvineným nadobudla právoplatnosť, vo všetkých ostatných piatich prípadoch vrátane prípadu z roku 2002 a prípadu z roku 2003 ešte stále prebiehalo vyšetrovanie.

[16] Zákon o štátnej agentúre „Národná bezpečnosť“, Úradný vestník Bulharska č. 109 z 20.12.2007.

[17] Služba v rámci ministerstva vnútra pre špeciálne a tajné vyšetrovanie.

[18] Začlenenie Finančnej spravodajskej agentúry do novej Národnej bezpečnostnej agentúry môže ovplyvniť postavenie bulharskej finančnej spravodajskej agentúry v rámci siete európskych finančných spravodajských jednotiek (Egmontská skupina) a musí byť koordinované s príslušnými subjektmi.

[19] Len z programu Phare bolo od roku 2004 pre oblasť spravodlivosti a vnútorných vecí poskytnutých 182 miliónov EUR. Implementácia Prechodného nástroja bude prebiehať až do roku 2010. V rámci štrukturálnych fondov je osobitná pozornosť a podpora venovaná zavedeniu riadneho a transparentného finančného hospodárenia s finančnými prostriedkami Spoločenstva, ktoré je procesom spojeným s bojom proti korupcii. Technická pomoc bude poskytnutá na monitorovanie projektov, hodnotenie a kontrolu, ako aj na vývoj účinného jednotného informačného systému riadenia, ktorý je tiež schopný poskytovať transparentné informácie o finančných intervenciách a čerpaní finančných prostriedkov. Počas hodnotenia súladu audítori ES preskúmajú systémy zavedené v Bulharsku, vrátane pripravenosti na boj proti podvodom a korupcii. TAIEX v Bulharsku zorganizoval značné množstvo činností v oblasti spravodlivosti a vnútorných vecí a stále má k dispozícii rozpočet na budúce aktivity.

[20] S cieľom určiť prípadné medzery v rámci pomoci a zabezpečiť dostupnosť podpory v plnom rozsahu je k tejto správe pripojený zoznam, v ktorom je zhrnutá relevantná pomoc EÚ a bilaterálna pomoc, ktorá bola Bulharsku poskytnutá od roku 2003. Uvedený zoznam bol zostavený na základe informácií, ktoré ma k dispozícii Komisia, a na základe informácií, ktoré poskytli členské štáty. V zozname nebolo možné uviesť všetky jednotlivé projekty a pri jeho zostavovaní boli z dôvodu lepšej čitateľnosti uprednostnené súhrnné údaje. Kompletný súbor dostupných údajov bol však postúpený Bulharsku a obsah tejto kapitoly bol prediskutovaný s bulharskými orgánmi.

[21] Opatrenia navrhnuté v rámci reformy súdnictva (referenčné kritérium č. 3), a najmä pokiaľ ide o právny rámec súdnictva (referenčné kritériá č. 1 a 2), sú podrobné a dôveryhodné. Naopak, akčný plán pre referenčné kritériá č. 4, 5 a 6 neobsahuje presné ciele a zmysluplné ukazovatele výkonnosti. Navrhnuté opatrenia (ako napríklad kampane na zvyšovanie povedomia atď.) neodrážajú takú úroveň úsilia, ktorá je potrebná na riešenie dotknutých problémov. Okrem toho nestanovujú ani základný operačný rámec. Napríklad v opatrení 1.4 v rámci referenčného kritéria 5 sa zmieňujú každoročné prieskumy názorov cestujúcich a vodičov nákladných vozidiel na hraničných priechodoch, pokiaľ ide o korupčné správanie úradníkov hraničnej kontroly. S cieľom presnejšie monitorovať pokrok by sa takéto prieskumy mohli na najcitlivejších hraničných priechodoch vykonávať každý mesiac alebo každý štvrťrok. Mohli by sa vykonávať spolu s nezávislou organizáciou. Tieto prieskumy by zároveň mohli byť spojené s operačným akčným plánom týchto hraničných priechodov prostredníctvom vytvorenia podrobného plánu kontrol, inšpekcií, školení atď. Tento operačný plán by tak mohol byť založený na kvalitatívnych údajoch, ktoré umožňujú analytické hodnotenie rizika. Priebežná aktualizácia akčného plánu by sa mala prísne monitorovať prostredníctvom silného centrálneho operačného koordinačného mechanizmu.

[22] PHARE: Budgetary figures include Bulgarian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.